**8517 Magyargencs, Petőfi u. 127.**

**ikt.szám:…….../2019.**

**J E G Y Z Ő K Ö N Y V**

Készült: Magyargencs Község Önkormányzata Képviselő-testületének 2019. november 28-i nyilvános üléséről, mely 17 óra 00 perckor kezdődött.

Az ülés helye: Nemesgörzsönyi Közös Önkormányzati Hivatal Magyargencsi Kirendeltség

Jelen vannak: Magyargencs Község Önkormányzata Képviselő-testülete részéről

Boros Tamás Polgármester

 Bálint Ferenc

dr. Thoma Elek

 Erdély Tamás

Vida Gábor

Távol van: -

Tanácskozási joggal: Novák Edit aljegyző

Érdeklődő: - fő

Boros Tamás polgármester köszönti a megjelenteket, s megállapítja, hogy Magyargencs Község Képviselő-testülete határozatképes, mivel a megválasztott 5 fő képviselő közül 5 fő jelen van.

Ismerteti szóban a kiküldött napirendi pontokat. Mivel kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Magyargencs község Önkormányzatának Képviselő-testülete 5 igen szavazattal, tartózkodás és ellenszavazat nélkül a következő határozatot hozza:

**64/2019.(XI.28.) önkormányzati határozat**

Magyargencs Község Önkormányzatának képviselő-testülete 2019. november 28-i ülésének napirendjét az alábbiak szerint határozza meg:

1. Pápakörnyéki Önkormányzatok Feladatellátó Társulása Társulási megállapodás módosítása

Előadó: polgármester

1. Belső ellenőrzési terv jóváhagyása

Előadó: polgármester

 3.) Vegyes ügyek

 Előadó: polgármester

**Napirendek tárgyalása:**

**1)Pápakörnyéki Önkormányzatok Feladatellátó Társulása Társulási megállapodás módosítása**

**Előadó: polgármester**

Boros Tamás polgármester elmondja, hogy a tisztségviselők mandátuma a választással lejárt, szükséges az új elnök választása. Ugod polgármestere vállalta az elnöki tisztséget, a Társulási Tanács megválasztotta. Ugod lesz a székhelye a tanácsnak. A munkaszervezeti feladatokat továbbra is Vaszari Közös Önkormányzati Hivatal látja el.

Boros Tamás polgármester megkérdezi, hogy van-e valakinek kérdése, hozzászólása?

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**65/2019 (XI.28.) önkormányzati határozat**

Magyargencs Község Önkormányzatának Képviselő-testülete a Pápakörnyéki Önkormányzatok Feladatellátó Társulása Társulási Megállapodásának 19. módosítását, valamint azt egységes szerkezetben az előterjesztés 1. és 2. melléklet szerinti tartalommal jóváhagyja.

A Képviselő-testület felhatalmazza a Társulás elnökét, hogy a Társulási Megállapodás törzskönyvi átvezetése kapcsán a technikai jellegű módosításokat saját hatáskörben végrehajtsa.

Határidő: Azonnal

Felelős: Polgármester

**2)Belső ellenőrzési terv jóváhagyása**

**Előadó: polgármester**

Boros Tamás polgármester elmondja, hogy a belső ellenőrzési tervet a költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendelet alapján a belső ellenőrzési vezető készíti el, s küldi meg a Társulás elnökének, aki továbbítja a tagönkormányzatok részére, elfogadásra. Ismereti a tartalmát.

Boros Tamás polgármester megkérdezi, hogy van-e valakinek kérdése, hozzászólása?

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**66/2019 (XI.28.) önkormányzati határozat**

Magyargencs Község Önkormányzatának Képviselő-testülete úgy döntött, hogy elfogadja a Pápakörnyéki Önkormányzatok Feladatellátó Társulása, költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendelet alapján elkészült belső ellenőrzési tervét.

Határidő: 2019. december 31.

Felelős: aljegyző

**3)Vegyes ügyek**

**Előadó: polgármester**

Boros Tamás polgármester megkérdezi, hogy van-e valakinek kérdése, hozzászólása a vegyes ügyek keretében.

Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2019. november 28-i nyilvános ülést 17 óra 35 perckor berekeszti.

 K.m.f.

**Boros Tamás Ivanics Barbara**

 **polgármester jegyző**

**A jegyzőkönyv tartalmáért felel:**

**Novák Edit**

**aljegyző**